Document ID: 31987R1238

*****
ΚΑΝΟΝΙΣΜΟΣ (ΕΟΚ) αριθ. 1238/87 ΤΗΣ ΕΠΙΤΡΟΠΗΣ
της 4ης Μαΐου 1987
που τροποποιεί τον κανονισμό (ΕΟΚ) αριθ. 2049/82 σχετικά με τις λεπτομέρειες καθορισμού των τιμών στη διεθνή αγορά στον τομέα των πίσων, των κουκιών, των φουλιών και των γλυκών λούπινων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1431/82 του Συμβουλίου της 18ης Μαΐου 1982 που προβλέπει ειδικά μέτρα για τα πίσα, τα κουκιά, τα φούλια και τα γλυκά λούπινα (1), όπως τροποποιήθηκε τελευταία από τον κανονισμό (ΕΟΚ) αριθ. 3127/86 (2), και ιδίως το άρθρο 3 παράγραφος 7 και το άρθρο 4 παράγραφος 3,
Εκτιμώντας:
ότι τα άρθρα 1, 3α και 4 του κανονισμού (ΕΟΚ) αριθ. 2049/82 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3319/85 (4), αναφέρονται σε τιμές «μέσες» της διεθνούς αγοράς· ότι ο όρος μέση διεγράφη από την έκφραση αυτή στον κανονισμό (ΕΟΚ) αριθ. 1431/82 και στον κανονισμό (ΕΟΚ) αριθ. 2036/82 του Συμβουλίου της 19ης Ιουλίου 1982 που θεσπίζει τους γενικούς κανόνες σχετικά με τα ειδικά μέτρα για τα πίσα, τα κουκιά, τα φούλια και τα γλυκά λούπινα (5), όπως τροποποιήθηκε τελευταία από τον κανονισμό (ΕΟΚ) αριθ. 3527/86 (6)· ότι, κατά συνέπεια, θα πρέπει να προσαρμοστεί το κείμενο του κανονισμού (ΕΟΚ) αριθ. 2049/82·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Αποξηραμένων Ζωοτροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 παράγραφοι 1 και 2 και στο άρθρο 3α παράγραφοι 1 και 2 καθώς και στο άρθρο 4 παράγραφος 1 του κανονισμού (ΕΟΚ) αριθ. 2049/82, ο όρος «μέση» διαγράφεται.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Μαΐου 1987.

Labels: 2
17